UBERA ARANZETA (EH Bildu, 2017-03-03):
Uriarte Andrea.
¿Nos avalan los resultados, usted cree?
Pero, gainera proposatzen duzu eskola-porrota % 8tik behera jaisten. Hemengo datuen arabera, hemen eskola-porrota 8tik behera dago. Espainiak esaten du 8tik gora dagoela, baina, guk ditugun datuen arabera, 8tik behera; orduan, proposatzen duzuena da eskola-porrota areagotzea. Oso ondo.
Begira, nekatuak daude haizeak daramatzan hitzekin, zeren hitz horiek gero praktikan, ekintzetan eta neurrietan ez dira ikusten. Eta ez da guk esaten dugulako, eta ez da sindikatu batzuk esaten dutelako, da komunitate oso batek esaten duelako, eta behar duguna da hitz gutxiago eta politika gehiago, eta behar duguna da marketing gutxiago eta lan serio, isilpeko gehiago, eta behar duguna da plan gutxiago eta baliabide gehiago.
Eta beti etengabe saltzen ari zarete adostutako neurriak direla planteatzen dituzuenak baina ez dago adostutako bat bera ere ez, Hezkuntza eragileei bizkarra eman zaie, eta beraiekin ez dago elkarrizketarik eta negoziaziorik.
Eta oso nekatua gaude, oso nekatua gaude, zeren hemen iritzi publikoa engainatzen ari zareten bakarrak zuek zarete, eta bide horretatik azkenean hezkuntza sistema galbidera daramazue, eta ez, mesedez, ez hartu eta ez adarri jo, ez adarri jo, iruditzen zaigu gai serioa dela eta arduraz jokatzekoa dela.
Eta gure ustez, arduraz jokatzea behar beharrezkoa da hezkuntza mahaiaren izaeran negoziatzailea berreskuratzea eta horretarako, hortik ondorioztatuko den akordioa ezartzeko behar da 2017 Aurrekontuetan zuzkidura bat, datazio bat, Zertarako? Plantila areagotzeko, lanpostuak egonkortzeko, belaunaldi aldaketa bideratzeko, murriztu diren, amortizatu diren plazak, que, por cierto, 2017ko Aurrekontuetan ere, ikusten da plaza amortizatzen direla, ba plaza horiek ez amortizatzeko.
Behar ditugu bi abiadurako hezkuntza sistemari amaiera emateko neurria eta hori eskatzen du, matrikulazio irizpideak aldatzea, eta horretarako lantalde bat sortu behar da, hezkuntza eragile guztiekin, prozesu bat egin behar da eta adostu behar da.
Eta ikastetxeen autonomia indartu behar da, eta beken progresibotasunean sakondu behar da, eta behar dugu ere behar bereziak eta egoera ahulenean dauden ikastetxeentzat baliabideak behar ditugu, hezkuntza proiektua garatzeko eta hizkuntza proiektu garatzeko.
Por cierto, hezkuntza metodologia berritzaileak ikastetxeek urteetan garatu dituzte, askotan Hezkuntza Sailaren oztopoen gainetik, eta Hezkuntza Sailaren babesik gabe, eta orain etortzea Hezkuntza Saila metodologia prozesu berritzaile jarriko dituela, ba batzuentzat iraingarria izan daiteke.
Bestetik , 2014 eta 2018ko azpiegiturak hobetzeko plana ere osatu eta indartu behar da, zeren hor ere, zuek emandako hitza eta zuen plana ez duzue betetzen, eta hor ditugu bigarren hezkuntzako ikastetxeak, adibide bezala.
Eta gero, ebaluazioa. Esaten duzu hemengo ebaluazio sistema propio behar dugula eta juxtu, egiten duzuena hartu LOMCE, kopiatu Heziberrira eta LOMCEren ebaluazio sistema ezarri EAEn.
Behar beharrezkoa da hezkuntza sustapenerako politikak indartzea, 2017ko Aurrekontuetan izoztuak geratzen direnak. Behar beharrezkoa da pertsonekin pertsonentzako politika bat egitea etorkizunera begiratuko duena, hori da komunitate bat izatea, ez, elkarrekin, hezkuntza komunitatearekin, pertsonekin lan egite, elkarlana egitea, adostea. Eta adostea ez da bakoitzak nahi duena egitea, badakigu adostu behar dugunean guztiak izkina batetan utzi beharko ditugula hainbat kontu.
Aukera berdintasuna izan behar da iparrorratza, baliabidea izan behar direla (...) eta akordioa izan behar da bermea, eta inoiz baino beharrezkoa dugu negoziazioa. Aldebakartasuna, Sail honek indarrean jarri duen alde bakartasuna eta itzierak konfrontaziora eraman gaitu, eta hemen konfrontazio inori ez zaio gustatzen, ezta guri ere ez, eta ez irakasleen ordezkariei eta ez hezkuntza komunitateko eragileei.
Zuei bai? Zeren badirudi konfrontazioa bilatzen duzuela eta badirudi zuen jokabidearekin ulertu genezake zuek konfrontazioaren eremuan gustaraz zaudetelako, guk ez dugu nahi konfrontazio horiek, guk nahi dugu hitz egin, elkarrizketa eta herri akordiorako, zeren hezkuntzak eskatzen duena da epe luzera begirako irakurketa bat egitea, egonkortasuna, seriotasuna eta isilpeko lana.
Eta esan dizut, gu bidai horretarako bidaia-lagun izateko prest gaude, baina konpromisoarekin eta arduraz jokatu ezkero, baina horretarako iruditzen zaigu Hezkuntza Sail honek gauza asko aldatu behar dituela eta konfrontazioren eremutik eten behar dela.